La coeducació i el foment de la igualtat efectiva entre dones i homes és un principi rector del sistema educatiu.
El Pla per a la igualtat de gènere en el sistema educatiu recull com a objectiu principal l'impuls a la coeducació com a garant d'una educació sense estereotips sexistes ni discriminacions relacionades amb el gènere així com una orientació acadèmica i professional no sexista.
Recollint aquests principis, el Departament d'Ensenyament amb motiu del 8 de març, Dia Internacional de les Dones, proposa dur a terme una campanya de conscienciació a tota la comunitat educativa sobre la importància de visualitzar la participació de les dones en tots els àmbits de la vida posant en valor la seva contribució social i històrica, tot fomentant el seu apoderament com a protagonistes i creadores a través de la seva mirada.
Per aquest motiu us proposem que dueu a terme ja sigui a nivell d'aula, centre o comunitat educativa, accions de sensibilització sobre la importància del paper de les dones tant en l'àmbit familiar com professional o acadèmic, mostrant el seu punt de vista i les vivències de les dones de l'entorn i que pengeu fotografies, dibuixos o vídeos acompanyats de les idees clau treballades al Twitter amb el hastag amb menció al Twitter del portal XTEC o compartir-ho a Instagram amb el mateix hashtag.
La Biblioteca posa a disposició de les escoles i instituts de Barcelona, en forma de préstec, tres maletes amb una acurada selecció de llibres de ficció infantils i juvenils, que posen en mans d'infants i joves contes que permeten una mirada i una reflexió en favor de la igualtat d'oportunitats, la superació dels estereotips de gènere, culturals i socials, i la defensa de la dignitat personal, i aporten recursos als docents per treballar la coeducació.
Recurs disponible: Al següent enllaç podeu trobar els dossiers desenvolupats per Rosa Mut Carabasa i Amàlia Ramoneda Rimbau dividits en diferents nivells educatius segons la temàtica a treballar i activitats relacionades amb els contes.
Analitzar la mirada de les dones mitjançant el cinema i els documentals, com a camí per trobar nous referents, fomentar la visió de gènere i valorar les vivències de les dones.
Recursos disponibles enfocats a diferents etapes educatives:
Els Itineraris educatius, desenvolupats per Wikidones, ens permeten investigar sobre el paper de les dones en diferents contextos històrics i ens ofereixen guies didàctiques organitzades per matèries.
Itinerari Ciència i Teconologia, Itinerari d'història, Itinerari d'arts i Itinerari de cinema.
Pla per a la Igualtat de gènere en el sistema educatiu
Aplicació per l'elaboració del Projecte de Convivència (PdC).
En el marc del Projecte de convivència, dins de l'apartat de Coeducació, el Departament d'Ensenyament ofereix aquesta aplicació on els centres poden realitzar la diagnosi del seu centre en matèria de coeducació, conèixer les propostes d'actuació i accedir als recursos necessaris per dur-la a terme.
Guia de coeducació per als centres educatius: pautes de reflexió i recursos per a l'elaboració d'un projecte de centre.
Guia per realitzar un projecte coeducatiu elaborada conjuntament amb l'Institut Català de les Dones i el Departament d'Ensenyament.
Coeducació i igualtat de gènere.
Espai del portal XTEC que ofereix recursos pedagògics i enllaços a espais web relacionats amb els temes, per treballar en les diferents etapes educatives aquests àmbits temàtics des d'una perspectiva igualitària: Llenguatges, Sabers de les dones i tasques de cura, Gestió de conflictes i prevenció de violència de gènere, Diversitat sexual i d'identitat de gènere, Orientació professional i acadèmica no sexista, Unitats didàctiques, Educació afectiva i sexual i Perspectiva de gènere en els centres escolars
Materials de consulta, corresponents a la formació telemàtica que realitza el Departament d'Ensenyament en matèria de coeducació: Coeducació per a les persones de referència dels consells escolars de centre, Aprofundiment en coeducació i Gènere i diversitat en l'àmbit educatiu, Prevenció de la violència masclista en l'àmbit educatiu
Pam a Pam coeduquem, quadern pedagògic per al professorat del cicle formatiu de grau superior d'educació infantil elaborat per l'Institut Català de les Dones i el Departament d'Ensenyament.
Trenquem els estereotips de gènere.
El Departament d'Ensenyament ha elaborat aquest model transferible, que recull propostes d'activitats didàctiques i recursos per treballar aquesta temàtica dins d'un projecte de Servei Comunitari (acció educativa obligatòria, que ha de realitzar tot l'alumnat a 3r o 4t d'ESO).